Magyar felirat: Brigi (brigichan@hotmail.com)
- Miért nem mehetünk el? - Mit művelnek?
~ A hang - 11. rész ~
- Beszélni akarok a tulajdonossal! - Nyugodjon meg!
- Beszélni akarok a tulajdonossal! - Nyugodjon meg, uram!
- Mi ez? - Te jó ég!
- Mi ez az egész? - Jang Gyeonghak parancsnok vagyok,
az életellenes bűncselekmények Egyes Egységének vezetője.
Gyilkosság történt a harmadik emelet egyik szobájában.
Az együttműködésüket kérjük.
- Ahhoz nekünk semmi közünk! - Miről beszél maga?
- Gyorsan! - Igyekezzenek!
Hallottam valakit elmenekülni.
Mikor szűntek meg a lépések?
1, 2, 3, 4.
10 másodperc után már nem hallottam őt.
És 13 másodperc után már azt hittem, hogy a rendőrök léptei miatt nem hallom őt.
Valójában azonban nem ment lejjebb.
A surimi elkövető bizonyára megölte Jang madámot,
és valahol az alattunk lévő emeleten bújt el.
Mi ez?
Mit művelnek?
- Hová lettek a vendégek? - Nézze...
Megmondtam maguknak, hogy mindenkinek meg kell szereznünk a személyazonosságát!
Ők VIP-vendégek voltak, és sürgős dolguk akadt.
És ilyen ügyekhez, mint amilyen ez is, soha nem lesz közük.
Ez őrültség!
Lehet, hogy gyilkosság történt!
Ha nem mondják meg most azonnal...!
Jang parancsnok, néhány vendég a vészkijáraton keresztül a parkoló felé menekül!
Olyan vendégek, akik érintettek lehetnek a 3. emeleten történtekben.
Feltételezhetően ők a bűncselekmény gyanúsítottjai.
Micsoda? Értem, máris ott vagyok!
Chunggi, tied az irányítás, míg lemegyek a parkolóba!
Hyeongjin és Kwangsu, gyertek velem!
- Rendben, főnök. - Jól van.
Félre!
Ide csak engedéllyel léphet be! Ön nem mehet be!
Azt mondtam, félre!
Mi ez? Álljanak félre!
A tartományi rendőrkapitányság parancsnoka vagyok!
Maguk most szórakoznak velünk?
Álljanak félre, míg szépen mondom!
Viszontlátásra, uram.
Elnézést kérek a történtekért.
Nem gondoltam volna, hogy így alakul az este.
Vajon mi történhetett?
- Megállni! - Álljanak meg!
- Állj! - Megállni!
- Mit művelnek? Félre! - Kinek képzelik magukat?
- Álljanak félre! - Nem mehetnek tovább!
- Kik azok? - Azt hiszem, a rendőrség a nyomunkban van.
Micsoda? Nem képes csendben elintézni a dolgot?
Bocsásson meg, uram!
Tűnjünk el innen!
Azonnal hívják ide a főnöküket!
Nem lehet!
- Hol van a főnöke? - Nem mehetnek tovább!
- Álljanak félre! - Félre az útból!
Kinek képzelik magukat?
Hogy merik a gyanúsítottakat védelmezni?
Azonnal hívják ide a főnöküket!
Ajánlom, hogy álljon félre!
- Hé! - Megállni!
Hogyan? A Seongun Expressz vezérigazgatója, és a területfejlesztési miniszter?
Azt mondja, nem Jang madám miatt menekültek el,
hanem mert féltek, hogy lebuknak a sötét üzelmeikkel, amit tervezgettek?
Hiszen tudják, hogy Jang madám a főnökünk volt.
Ha ők lettek volna a gyanúsítottak, miért védelmeznénk őket?
Tudják, milyen ez a Seonguni Társaság.
Mo Kibeom vezérigazgató és Kim Juntae miniszter.
Nem volt más választásunk.
És ki volt a másik kettő?
Három autót és négy embert láttunk.
Az egyik Mo Kibeom fia volt, Mo Taegu elnök úr,
a másik pedig Kwon Changtae területfejlesztési igazgató.
Hogy őszinte legyek, nem okozna gondot nekik megtagadni a vallomástételt.
Ezt önök jobban tudják, mint én.
Ennek semmi értelme. Miért tennének ilyet?
Most szórakoznak velem?
Azért védik őket, mert ők az ügyfeleik?
Azt akarja, hogy maguknak is utánanézzünk?
Ugyan már, Jang parancsnok úr...
Tudja, milyen hisztit képesek levágni az emberek,
ha szóbeszédről van szó...
Nem a rang, hanem a gyanús körülmények határozzák meg, ki válhat gyanúsítottá.
A tettes azért tudott szempillantás alatt eltűnni,
mert annyira közel volt a helyiségük a vészkijárathoz.
Az Aranycsapat együtt fog működni önökkel,
amíg ki nem derítjük a részleteket a gyanúsítottról.
Jang Gyua nekem jelentette, hogy itt látta Nam Sangtae-t.
Viszontlátásra.
- Kwangsu. - Igen?
Nézd át a második emelet biztonsági kameráinak felvételeit, és keresd meg a pincért, aki felszolgált nekik!
Igenis! Menjünk!
- Igen, Kang kisasszony? - Oh Hyeonho. Sajnálom, hogy zavarom,
de gyorsan szükségem volna arra, hogy megtaláljon valamit.
Semmi baj. Mondja csak, miről lenne szó!
Nézzen utána a János evangéliuma 9:41-nek, hogy mit jelenthet!
Valamint a „Seongun Társaság” nevű csoportból Mo Kibeomnak, a fiának, Mo Taegunak,
továbbá a Területfejlesztési Minisztériumból Kim Juntae-nek és Kwon Changtae-nek.
Szerezze meg a személyes adataikat, és hogy milyen kapcsolatban állnak Jang madámmal!
Seongun Expressz? Az ő vállalatuk a leggazdagabb ebben a városban.
Ne aggódjon! Amint megvan valami, máris hívom!
Shim nyomozó, Kang Kwonju vagyok.
Megtalálta Mu nyomozót?
Egyelőre még keresem, de nem találom őket.
Hallom, hogy emberek verekednek az építkezés helyszínén.
Bemegyek!
A második lövés célba fog találni!
Ha nem akar egy golyót a fejébe, tegye le azt a kést!
Hülyének néz minket?
Azt mondtam, letenni!
Egy...
Kettő...
- Daeshik. Tedd azt el... - Jinhyeok!
Ez a rohadék megpróbálta bántani a fiamat.
Majd én elintézem.
Tedd csak el...!
Vigyorogsz?
Te szarházi!
Lássuk, mikor fagy az arcodra a mosoly!
Jinhyeok!
Erre nincs időnk!
Míg idefelé jöttem, hívtak a központból.
Azt hiszem, az az elmebeteg Nam Sangtae megölte a Fantasia tulaját, Jang Gyua madámot.
Kang kisasszony és Jang parancsnok csapata már a helyszínen van.
A holttestét még nem találták ugyan meg,
de gyakorlatilag ki lehet jelenteni, hogy megölték.
Kang kisasszony szerint mindez azután történt,
hogy Jang madám telefonált neki, és bejelentette, hogy látta Nam Sangtae-t.
Az a nyomorult Nam Sangtae...!
Odaküldi ezt a fickót, hogy elrabolja Dongut...
Aztán lebukik Jang madám előtt, mikor a Fantasia bárban találkozni akar valakivel...
Bizonyára ezért ölte meg őt.
Itt a Kettes Egység. Mu nyomozó biztonságban van.
Az azonosítatlan támadót is elkaptuk.
Mondd, Dongu tényleg jól van?
Intézd el őt!
A Yeongin-városrészben vagyok a Fantasia bárban.
Most találtam egy telefont, mely feltételezhetően a madám, Jang Gyua készüléke,
valamint emberi testrészeket, és hatalmas vérfoltokat. Erősítést kérek!
- Álljanak félre! - Nem mehetnek tovább!
Végre...
... találkoztunk.
Ma este 22:30 körül Seongun legnagyobb, felnőtt szolgáltatásokat kínáló szórakozóhelyének,
a Fantasia nevű bárnak tulajdonosa, Jang asszony feltételezhetően gyilkosság áldozatává vált.
- Sangtae, szökésben vagy? - A gyilkosság gyanúsítottja...
- Japán termálfürdői kiválóak. - A rendőrség úgy sejti,
- hogy Jang asszony látta Nam Sangtae-t... - Igaz is.
Az alapján, hogy megjelentek a zsaruk, szerintem Jang madám megláthatott téged.
Ezért gondoskodtam mindenről. Szedd végre össze magad!
Mo Taegu, te rohadék!
Ez a szarházi!
Mi történt a Szellemmel, akit felbéreltünk?
Nem veszi fel a telefont.
Azt hiszem, a terv elbukott...
Mit mondtál? Az lehetetlen!
Hát semmit sem tudsz normálisan elintézni?
Főnök, erre most nincs időnk!
Meg kell találnunk a módját, hogy elmeneküljünk!
Miért van az, hogy mindig leveri a víz, ha Mo elnök úrral beszél?
Az apám tehetséges gengszter volt.
Viszont kiesett Mo vezérigazgató úr kegyeiből,
és miután levágták a végtagjait, magára maradt.
Tudod, mi az, ami idegesítette fel annyira Mo igazgató urat?
Mi volt az, uram?
Mo Taegu.
A fia, Taegu volt az.
Büszke gengszterként az apám megpróbálta megölni Taegut,
de kegyetlenül elbukott.
20 éven át vérebként szolgáltam őket, nehogy velem is hasonló dolog történjék.
Taegu nem ember.
Ez egy beteg állat!
~ Seonguni Kórház ~
Apa, úgy féltem!
Annyira sajnálom, Mu nyomozó!
Kimentem, hogy lássam a lányomat, mert eljött hozzám látogatóba.
Nagyon sajnálom...!
Semmi baj...
Dongu...
Elkaptam ezt a gonosz bácsit, és lecsukattam.
Ne félj, Dongu! Többször ilyesmi nem fordulhat elő.
Fiam, nagyon sajnálom...
Semmi baj.
Minden nap rosszfiúkkal harcolsz.
Anya azt mondta, hogy a világnak szüksége van egy olyan emberre, mint te,
mert túl sok a rossz ember.
De azt is mondta, hogy te akkor is el fogod kapni mindet, ha sokan vannak.
Ez nem fáj?
Ha nem lennék beteg, és kellene itt lennem a kórházban,
az a bácsi nem jött volna el ide.
Dongu,
hiszen már mondtam neked.
Egy férfi mindig legyen erős!
Ne gondolj ilyesmire!
Az a gonosz bácsi már sosem jöhet vissza.
Kisfiam, én annyira...
Annyira sajnálom, ami ma történt.
Érted?
Mosolyogj!
Gyere ide!
Mu nyomozó...
Maradj itt egy kicsit!
Vigyázna rá addig, kérem?
Igen?
Nagyon sajnálom. Óvatosabbnak kellett volna lennünk.
Ami pedig az ajándékot illeti, nincs vele különösebben semmi gond.
Egyszerű játékrobot.
Most már nyugodt lehet.
Viszont ezt az ajándékot nem a közösségi házból küldték.
Az ő ajándékuk valamilyen baba volt, nem robot.
A rend kedvéért átnéztem a biztonsági kamerák felvételeit is,
de az illető bizonyára takarásban mozoghatott. Senkit sem láttam belépni.
A sérült kollégája hogy van? Rendbe fog jönni?
Igen, most esett át egy műtéten. Jelenleg pihen.
Mostantól a biztonsági csapatom 24 órás felügyeletet fog biztosítani.
Kérem, legyen nyugodt!
Köszönöm.
Akkor én most megyek is.
Mu nyomozó, Shim nyomozó már mindenről beszámolt.
Dongu jól van?
Igen, szerencsére jól...
Egyébként hallottam, hogy Jang madámot megölték.
Beszélnünk kell, itt vagyok a kórház fogadócsarnokában!
~ Seonguni Kórház ~
Azt mondod, ő lehetett a surimi elkövető is?
Nagyon hasonlít arra az esetre.
A testet rövid idő alatt tüntette el...
Vérfoltok hevertek mindenfelé, és hátrahagyta az áldozat szemgolyóját...
A surimi esetnél egy kereszt...
Ezúttal pedig egy nevető hang a telefonon keresztül...
A falon ismét hagyott egy üzenetet a Bibliából.
„Ha vakok volnátok,”
„nem volna bűnötök;”
„ámde azt mondjátok, hogy látunk: azért a ti bűnötök megmarad.”
Ez János evangéliuma 9. fejezetének 41. verse.
Ez nem normális... Bizonyára valami őrült.
De mit láthatott Jang madám, ami miatt meg kellett halnia?
Amikor telefonon beszéltem vele,
azt mondta, Nam Sangtae azért ment el hozzájuk, hogy valakivel találkozzon.
És amikor le akartam tenni...
Lépéseket hallottam előtte.
A nevem Jang Gyua.
Nam Sangtae... itt van a bárunkban.
Nam Sangtae ott van önöknél?
Igen. Szerintem azért jött, hogy találkozzon valakivel.
Bizonyára kifigyelte őt, és hallotta a beszélgetést.
Amikor megérkeztem a helyszínre, akkor menekülhetett.
A második emelet egyik szobája előtt megszűntek a lépései.
Odabent VIP-vendégek voltak, és az eset után elmenekültek,
és egyáltalán nem működtek együtt velünk a nyomozásban.
Kik voltak azok?
Az egyikük a Seongun Expressz nevű vállalat vezérigazgatója,
de köztük volt a Területfejlesztési Minisztérium igazgatója és minisztere is.
Egyelőre még nem találtam róluk semmi gyanúsat, de még kutakodok.
Nem a Seongun Expressz az, amelyik buszvállalatként kezdte,
majd óriáscég lett belőle?
Bárhogy is volt, okos elkövetővel van dolgunk.
Nézd meg, hogy kerülget minket!
Ahogy a holttest elé helyezte a tükröt,
pont úgy látogatta meg a fiamat is, hogy figyelmeztessen minket.
Az a korábbi verőember csak Nam Sangtae egyik kutyája volt.
Kang Kwonju, én el fogom kapni ezt az embert, kerül, amibe kerül!
És ha megtalálom ezt a rohadékot, darabokra szedem!
- Mit mondtál? - Hé!
- Kezdj el beszélni! - Ez az alak odament, hogy elrabolja Jinhyeok fiát?
Igen, főnök. A beteg kisfiút.
Ezek a nyomorultak egy délkelet-ázsiai bérgyilkost küldtek, hogy ezt elintézzék.
Ezek nem emberek, hallod. Megőrültek!
Gondoskodok róla, hogy soha ne kerülhess ki a börtönből.
Hogy van Dongu?
Jinhyeok még épp időben érkezett, szóval jól van.
Odabent van Dongunál a kórházban?
Igen. Biztos nagyon aggódik miatta.
Azok után, ami a feleségével történt... most meg ez Donguval...
Viszont a gyilkosság közvetlenül azután történt,
hogy Jang Gyua azt mondta Kang kisasszonynak, hogy látta Nam Sangtae-t.
Ez megint biztos Nam Sangtae műve.
Nem ez a legfurcsább ebben az egészben.
Akkor mi?
Utánanéztem a dolgoknak, és kiderítettem,
hogy egy ott dolgozó, Suji nevű lányt egy ideje nem tudnak elérni.
Nem értesítette a kollégáit, hogy szabadságra megy.
Hová mész, főnök?
Talán mindenről be kell számolnom neked, amit csak csinálok?
Biztos ő is aggódik amiatt, ami Jinhyeokkal történt.
Hallottam, hogy régebben, mikor még csoportvezető volt, mindig a gondját viselte.
Na és én? Én talán nem az vagyok?
Vedd fel, bassza meg!
A hívott szám átmenetileg nem...
Egy ott dolgozó, Suji nevű lányt egy ideje nem tudnak elérni.
Nem értesítette a kollégáit, hogy szabadságra megy.
Ki maga?
Na jól figyeljen!
Az életellenes bűncselekményekkel foglalkozó egység parancsnoka vagyok!
Azt hiszi, hagyom, hogy egy ilyen rohadék szórakozzon velem?
A külvilág számára ön egy rendőrtiszt,
de odahaza nem más, mint egy férj, aki megcsalta a feleségét egy pincérnővel.
Apaként nem szégyelli magát?
Ha nem, akkor nyilvánosságra hozom a videót.
Csináljon, amit akar, maga seggfej!
Inkább beadom a felmondásomat,
minthogy tovább szórakozzon velem!
Még azt sem tudja, kinek akarom elküldeni a felvételt.
- Mi? - „JGH”.
Megvan a lánya ausztrál e-mail címe.
Az apja nevének kezdőbetűit viseli.
Ezek szerint akkor nem bánja.
Ha már külföldön él, a lánya biztosan nyitottabban reagál az ilyesmire.
Biztos megérti majd.
Jang Gyeonghak...
Öld meg magad!
Igen, édesapám?
Őszintén kell válaszolnod a következő kérdésekre!
Amikor a Fantasia bárban voltunk,
hová mentél, miután üzenet érkezett a telefonodra?
Sangtae-vel találkoztam.
Találkozni akart velem.
Sangtae ott járt a bárban?
Igen.
Egy beosztottjával.
Bizonyára pénzre volt szüksége.
A vészkijáratnál beszélgettünk.
Biztos ez?
Akkor Sangtae ölte meg őt?
Nem tudom. Folyton a pénzről beszélt.
Nem volt időm mást kérdezni tőle.
Mondd meg Sangtae-nek,
hogy ha elkapják, ne mondjon semmit!
Most már idegenek vagyunk egymás számára. Rám nem fog hallgatni.
Jó éjt, édesapám!
Három évvel ezelőtt láttam őt először.
Érdekes volt.
Nem lehetett könnyű számára ez az egész,
mégis oly keményen dolgozik.
Emellett úgy tűnt,
a különleges hallóképessége még mindig megvan.
[Heo Jihye] [Kang Gukhwan] [Go Dongcheol] [Hwang Kyeongil] [Kang Kwonju] [Mu Jinhyeok]
Nem, nem halhat meg! Térjen magához!
Ki vagy te?
Miért mészárolsz le ilyen aljas módon...
... ártatlan embereket?
~ 2014. november 25. - Heo Jihye és Kang Gukhwan meghal ~
A hívott szám átmenetileg nem kapcsolható.
Az egyikük a Seongun Expressz nevű vállalat vezérigazgatója,
de köztük volt a Területfejlesztési Minisztérium igazgatója és minisztere is.
Rá fogok jönni, mi történt!
Mondd, utánanéztél?
Persze. Hiszen már ismersz, nem?
Megtudtam, hogy Mo vezérigazgató úr és Kim Juntae miniszter egy olyan társasági klub tagjai,
melynek neve „Fivérek”.
Műsorsugárzó vállalatok vezérigazgatóitól kezdve légitársaságok tulajdonosaiig ők...
... e közösség politikai háttéremberei, akik a kezükben tartják a város sorsát.
Úgy tudom, Mo vezérigazgató úr a legbefolyásosabb mind közül.
Más szóval király a királyok közt.
Ez a Mo Kibeom, aki még Észak-Korea területén született, mindössze két busszal kezdte az üzletet.
Felvásárolta az összes földterületet, ahol a buszok jártak,
és hatalmas vagyonra tett szert.
A szóbeszéd úgy tartja, hogy az ország értékes földjeinek fele az ő tulajdonában van.
Azt hallottam, van egy fia is.
Valóban, úgy hívják, Mo Taegu.
Egy híres, amerikai magánegyetemen tanult.
Emellett nagyon jóképű férfi is egyben. Elmehetne akár színésznek is.
Az emberek nem állhatják meg, hogy ne pletykáljanak a gazdag vállalati örökösökről,
szóval utánanéztem a piszkos kis ügyeinek.
De... hallod, semmi botrányosat sem találtam róla.
Lehet, hogy pont olyan, mint az apja, annak ellenére, hogy látszólag különböznek.
Egyelőre köszi.
Nem emlékszem a bácsi arcára.
Csak annyit mondott,
hogy „Apukád biztos nagyon meglepődött. Légy jó kisfiú!”
Ki vagy te?
Hogy mersz így szórakozni velem?
Mindenképpen el fogom érni,
hogy vért sírj, te rohadék!
~ Seongun Tartományi Rendőrkapitányság ~
Azt mondod, rájöttetek, hol bujkál Nam Sangtae?
Mondom neked.
Nemrég megtaláltuk Ji Chunbae számát a délkelet-ázsiai pali feltöltős mobilján.
Jang parancsnok csapata már épp arra készül, hogy kimegy a kikötőbe.
Hallottam, hogy megvan a Kattogós helyzete. Komolyan erre készültök?
Azért nem szóltam neked, mert azt hittem, most Donguval szeretnél maradni.
Hagyjuk a veszekedést! Avasd be a részletekbe!
Mi ez? Halljam!
Átnéztük a támadó híváslistáját.
Ahogy itt láthatod, minden név valami rövidítés vagy halandzsa,
kivéve ezt itt angolul, hogy „sebhely”.
Azon tűnődtünk, ki lehet az,
aztán eszünkbe jutott, hogy Ji Chunbae-nek van egy vágásnyom az arcán.
Szóval visszakövettük a helyzetét,
és kiderítettük, hogy az A-7-es konténer 2 km-es körzetében lehet valahol,
a kikötő keleti részén.
A mobilhálózati adótornyok segítségével ma már a kártyás telefonok is nyomon követhetők.
Ez az a hely, ahol Japánba induló teherkonténereket töltenek meg,
de az egyetlen hajó, ami indulásra készen áll, ma fog kifutni.
Az összes környékbeli pénzváltónál körbeérdeklődtünk,
és találtunk egyet, ahol 10 millió illegális beváltását akarták kérni.
És állítólag a kérelmezőnek egy sebhely volt az arcán.
Erre nincs időnk! Most indulunk, szóval szállj be, ha jönni akarsz!
- Tessék! - Nem, mintha megállíthatnánk...
Induljunk!
Te miért szállsz be? Mi lesz a segélyhívó központtal?
Miről beszélsz?
El akarod kapni azt a rohadékot. Persze, hogy veled tartok!
Mi lesz, ha befut egy nullás kód? Indítsd a kocsit! Indulás!
Jinhyeok! Várj! Jinhyeok!
Ne már...! Basszus!
Itt vajon mi történt?
Elfelejtettem, hogy áramszünet volt ebben a bizonyos épületben.
Egy egér okozta volna?
Csak nem történt valami?
[Heo Jihye nyomozati aktája]
„Heo Jihye délelőtt 11 órakor megérkezett a szociális központba.”
„Este 19 órakor két szociális munkással, Lee Minjuval és Kim Sunyeonggal együtt távozott.”
„Egy Gong Cheolhan nevű, hajléktalan férfit keresett, aki egy hónapja ismeretlen helyen tartózkodott.”
[Üdvözlöm, Kang kisasszony. Heo Jihye egyik barátja vagyok.]
[Van valami, amit el kell mondanom önnek Jinhyeokról.]
Utánanéztem, kinek a nevén regisztrálták a számot,
de eldobható számról van szó.
Hallottad már?
A Fantasia-beli gyilkosság helyszínén ismét használtak egy bibliai idézetet.
Micsoda? Hogyhogy?
A surimi gyilkosság helyszínén is szerepelt egy idézet Lukács evangéliumából.
Tudom, azt mondtam, hogy a tükör célja az volt, hogy megmutassa a következő célpontot,
de bár ne mondtam volna...
Fogalmam sem volt, hogy az Kang kisasszonyt és Mu nyomozót jelenti majd.
Ne aggódj emiatt! Nem te tehetsz róla.
Amíg el nem kapják ezt a gazembert,
minden tőlem telhetőt megteszek, hogy segítsek nekik.
Veled együtt.
Remélem, segíthetek nekik valamennyit.
Én is.
Ez az a hely.
[Arany Pénzváltó]
Biztos, hogy ide fog jönni?
Igen. Délután 1-re jön, hogy beváltsa a pénzét.
Nem fogják elaprózni. Egyben fogják átváltani az egészet, majd elmenekülnek.
- Mennyi az idő? - 12:42.
Jól van, srácok!
Ne hagyjuk többé, hogy a bolondját járassák a rendőrséggel! Kapjuk el ma Nam Sangtae-t!
- Rendben, főnök! - Jól van!
- Te tartsd nyitva a szemed! - Értettem, főnök.
Ugyan már, eddig egész életedben mindenki átvert, vagy mi?
Pontosan!
Nálunk kapod a legtöbbet, ha aranyat akarsz beváltani.
Ugorj be ma délután! Nagyon szépen köszönöm! Várlak ma délután!
Ne mozduljon! Fel se álljon!
- Várjanak, várjanak! - Maradjon ülve!
- Üljön vissza! - Kik maguk?
Na vajon kik vagyunk? Találja ki!
Ejnye no, Mu Jinhyeok nyomozó!
Hallottam, hogy lefokozták járőrnek!
Mit keres ön itt...?
Túl sokat jár a szája! Neki akar ugrani az öklömnek?
Járt magánál valaki, hogy japán yent váltson majd be 1 körül, ugye?
Nagy vágásnyom volt az arcán. Nézze meg jól!
Ha eljár a szám, engem nyomban kibeleznek!
Ezt tudják, ugye?
Persze. Na jól figyelj!
Életben akarsz maradni? Vagy egy golyót akarsz a fejedbe?
Tudnod kell, hogy mitől kell igazán félned!
- Emlékszel, hogy én...? - Most már emlékszem!
Így volt! Délután 1-kor fog visszajönni! El fog jönni!
Hamarosan itt lesz!
Hé, nézzen rám!
El kell kapnunk őket.
Szóval jobb, ha együttműködik velünk!
Csak koncentrálj erre, világos?
- Megértetted? - Igen!
Ti ketten őrködjetek!
Jinhyeokkal a folyosót fogjuk figyelni.
- Rendben, főnök! - Ne hibázzatok!
[Arany Pénzváltó]
Ne hősködj!
Ha megint hibázol, nem foglak tudni fedezni.
Sosem kértem, hogy fedezz!
Más miatt lett belőlem nyomozó, mint belőled.
Itt az Egyes Egység! Nam Sangtae felmegy a lépcsőn!
Követjük őt!
Mindenki álljon készenlétben, világos?
Ó, hát eljött!
Hé, megállni!
- Azonnal álljon meg! - Tegye azt le!
Rohadék!
Te nyomorult!
Hé!
Hol van Nam Sangtae?
- Hé! - Ne mozduljon!
- Maradjon nyugton! - Állj!
- Jól vagy? - Igen.
Hol van Nam Sangtae?
- Nem jött be vele! - Maradjon nyugton!
- Vedd át innen! - Rendben!
Azt mondtam, ne mozduljon!
Feküdjön a földre!
Jinhyeok! Jinhyeok!
Nyughass!
Nyugi! Nyughass!
Látta valaki kimenni Nam Sangtae-t?
Itt az Egyes Egység!
A Yeongdong Ipartelep területén elvesztettem Nam Sangtae nyomát.
De találtam egy táskát, ami bizonyíték lehet.
Visszatérek a központba.
Igen?
Hogy ment, nyomozó?
Nam Sangtae lerázott,
de egy táskát találtam, amiben talán bizonyítékok lesznek.
Ez nagyszerű. Nem sérült meg?
El kellett volna kapnom...
Nem. Megtalálta azt a táskát.
Biztos vagyok benne, hogy hamarosan elfogjuk.
Igen. Biztosan lesz benne valami használható.
Valamint Mu nyomozó...
- Igen? - Nos...
Hagyjuk.
Hé, Chunbae! Ha befogod a szád, azzal nem érsz el semmit!
Hol van Nam Sangtae?
Megvan a táska! Minden bizonyíték benne van a főnököd gaztetteit illetően.
Mihez fogsz így kezdeni?
Te akarod elvinni a balhét az ő bűneiért, hogy egyedül rohadj meg a börtönben?
Milyen mogorva képet vág...
Egy bűnöző mindig másképp viselkedik a kihallgatás előtt és utána.
Várhatod is a kihallgatásunkat!
Mi van, Daeshik?
Hallottam, hogy Nam Sangtae meglépett.
Most mihez kezdjünk?
Magaddal kellett volna vinned engem! Akkor elkaptuk volna!
Most nézd meg, mi történt!
Ennyire ráérsz? Szakadj már le erről!
Úgy hallottam, kulcsfontosságú bizonyítékokat találtál.
Hamarosan elkapjuk.
Igen. Bizonyítékra bukkantunk,
és elkaptuk a csicskását. Hamarosan ő is meglesz.
Most leteszem.
Miért vágsz ilyen képet?
Gyakorlatilag a markunkban van.
Amíg el nem kapjuk, addig szökésben van.
112-es segélyhívó, miben segíthetek?
Hogyan? Igen, értettem!
Tudná részletezni, kérem?
Hol tartózkodik most? A Nakwoni Szociális Otthonban?
Meg fogom ölni magam!
Engedjenek el!
Baek Jingu, kérem, ne csinálja!
Ne jöjjenek közelebb! Különben megölöm!
Jól van...
Halló? Rendőrség?
Nagyon szédülök!
Hívják a különleges erőket, hogy segítsenek! Megértette?
Hé!
Mérget tettek az ételembe,
és mérges gázt engedtek rám, míg aludtam!
Ezért szédülök ennyire!
Én ezt már nem bírom tovább! Elegem van!
Uram, hogy mondta?
Mi a baj?
Azt hiszem, a bejelentő nem józan.
Lehet, hogy szórakozó.
Segítség! Segítsenek rajtam!
Halló? Halló? Van ott önnel valaki más is?
Ez az ember megvert a tetőn, és most le akar ugrani innen velem együtt!
Kang kisasszony, egy férfi telefonál a Nakwoni Szociális Otthonból,
hogy valakivel együtt öngyilkosságra készül.
- Kapcsolja át hozzám! - Máris!
Segítség! Mentsenek meg!
Park Eunsu, nézzen utána, kinek a nevén fut a hívószám!
Oh Hyeonho, műholdak segítségével ellenőrizze a helyzetét!
Igenis, kisasszony!
Halló, Kang Kwonju vagyok, a 112-es segélyhívó vezetője.
Hallja, amit mondok?
Baek Jingu, kérem, nyugodjon meg!
Nyugodjon meg, és beszéljük meg!
Vissza! Ne jöjjenek a közelembe!
Ha közelebb jönnek, leugrok vele! Megértették?
Miért csinálják ezt velem? Miért velem?
Megmondtam, hogy nem akarom bevenni azokat a tablettákat!
Rohadékok! Fel fogom jelenteni magukat!
Miért akarnak mindig megölni?
Hé, rendőrök!
Ha nem jönnek ide most azonnal,
akkor leugrok a tetőről!
- Oh Hyeonho! - Kang kisasszony!
A felhasználó kérésére a készülék műholdas nyomonkövethetősége ki van kapcsolva,
de a bázisállomás helyzete megvan.
A Nakwoni Szociális Otthon közelében van,
a Bangha-városrész 28. alatt.
A hívószám tulajdonosa a 31 éves Kim Gyuhwan.
Jelenleg oktatóként dolgozik a Nakwoni Szociális Otthonban.
Baek úr, kérem! Ne csinálja ezt!
Megvert itt a tetőn,
és most le akar ugrani velem!
Kang kisasszony.
Azt hiszem, ez a második férfi lehet Kim Gyuhwan.
Nullás kód!
Egy Kim Gyuhwan nevű oktatót túszul ejtettek a Nakwoni Szociális Otthonban, a Bangha-városrész 28. alatt.
Bevetési Egység, Bangha járőrei és a tűzoltók azonnal induljanak a helyszínre!
Itt a Kettes Egység! Úton vagyok!
Hívja fel a Nakwoni Szociális Otthont, és érdeklődjön, mi történt pontosan!
Igenis!
Itt az Egyes Egység! Daeshik, úton vagy?
A Bangha-városrész közelében járok. Most indulok innen.
Jól van. 3 perc múlva ott leszek.
- He, húzódj le! - Mi?
- Ez most komoly? - Állj meg!
Bízd csak Daeshikre!
Aggódok érted!
Ejnye, zöldfülű!
Hogy elkanászosodtál! He!
Csak ma voltam a csapatotok tagja.
Ez az, amivel most foglalkoznom kell. Most azonnal állj meg!
- Tedd ki a helyszínen! - Rendben, főnök.
Köszönöm, amit ma értünk tettél.
Ha ennyire hálás vagy, intézd el ezt a fickót!
„A kabát nélküli kislány reszketve árulta a gyufákat.”
„A gyermek azt kiáltotta: „Gyufa eladó! Gyufa eladó!”
„Odalépett az idegenekhez,”
„de ők csak végigmérték őt, majd otthagyták.”
„Besötétedett, de ő egyetlen gyufát sem tudott eladni.”
Nézzenek oda!
Saebom, milyen szépen olvasol!
A jövőben akár jó színésznő is válhat majd belőled!
Tessék, itt Byeong Sangan igazgató beszél.
A 112-es segélyhívó központ vezetője vagyok, Kang Kwonju.
- Épp most érkezett egy bejelentés... - Hogy mondja?
Uram, támadt némi gond!
Baek Jingu bajba keveredett!
Úgy tűnik, valami tényleg történt a központunkban.
A férfi neve Baek Jingu.
Máris felmegyünk a tetőre!
Uram, útközben fel tudna hívni?
Segítenie kell, hogy jobban megérthessük a helyzetet!
Persze, természetesen.
Saebom, később majd folytatjuk az olvasást!
[A kis gyufaáruslány]
Én vagyok az, hölgyem.
Byeon úr... Mondja, Baek Jingu valamilyen elmezavartól szenved?
Igen, így van.
Az az igazság, hogy súlyos skizofrénia miatt gyakran okoz nálunk felfordulást.
Amikor az ember skizofréniától szenved, nehéz uralkodnia magán,
ha egyszer egy téveszme rabjává válik.
Skizofréniától szenved?
Előfordulhat, hogy olyan dolgok is feldühítik,
melyek mások számára nem sértőek.
Ezért támadhatta meg Kim Gyuhwant mindenféle ok nélkül.
Az állapotából kifolyólag fontos, hogy megnyugtassuk őt.
Hé, rendőrség! Mire várnak még?
Jöjjenek és mentsenek meg!
Nem hagynak aludni éjszakánként,
most pedig megpróbáltak megölni!
Igyekezzenek!
Uram, önt úgy hívják, hogy Baek Jingu, nem igaz?
A férfi, aki önt fenyegette,
Kim Gyuhwan volt?
Honnan tudta?
Igen, ő a legszörnyűbb mind közül!
Honnan ismeri a nevemet?
Maga nem rendőr, ugye?
Maga is közéjük tartozik, mi?
Ki fogja szúrni a szemeimet az ujjaival?
Kamerát tett a szemgolyómba?
Ne jöjjenek közelebb!
Tényleg le fogok ugrani!
Így ni!
Ha leugrok, akkor a különleges erőknek el kell kapniuk engem! Érti?
Ha leugrok...
Ne jöjjenek a közelembe!
Valójában ő egy nagyon furfangos alak.
Beszéljen nekem a furcsa viselkedéséről! Mindenről!
És kérem, mondja el, hogy került ilyen helyzetbe!
Mondjon el mindent, amit csak tud!
Miután hosszú ideig hajléktalanként élt,
elmezavart diagnosztizáltak nála,
és egy évvel ezelőtt ebbe a szociális otthonba küldték őt.
Súlyos alkoholizmusa és skizofréniája miatt mindig felfordulást okozott.
- Mit művel? - Takarodjon!
- Menjünk sétálni! - Menjen innen!
- Jöjjön, sétáljunk egyet! - Hagyjon békén!
- Takarodjon! - Mi a baj?
Tegye azt le!
- Miért van nála az a kő? - Óvatosan!
- Mi történt? - Mi a baj?
- Ne jöjjenek a közelembe! - Mi van vele?
- Tegye azt le! - Hagyjanak békén!
- Kérem, nyugodjon meg! - Menjen innen!
- Te jó ég... - Baek Jingu!
Baek Jingu, nyugodjon meg!
- Szálljanak le rólam! - Elég!
Kérem, ne!
Fogjátok le a kezeit!
Tartsátok erősen!
Eresszenek!
Mi a baj?
- Nem láttad Baek Jingut? - Mi?
Meghánytatta magát, mert azt hitte, méreg van az ételében. Aztán csak úgy eltűnt!
Lehet, hogy elbújt valahol, és épp piál.
Nem tudom... Nem úgy tűnik, mintha hatna rá a gyógyszer.
Azt hiszem, eldugta a nyelve alá. Sehol sem találom őt.
Jól van, én majd itt szétnézek.
- Te nézz körül az emeleten! - Rendben.
Baek Jingu! Baek Jingu!
Hol van?
Baek Jingu!
Már mindenhol kerestem!
Ne harapdálja magát!
- Jöjjön, menjünk! - Hé!
A kezem maga miatt vérzik!
- Maga az oka! - Nehezére esett,
hogy másokkal együtt lakjon, mert olyan sokáig volt hajléktalan.
- Beszéljen! - És most ezt történt.
Kang kisasszony, utánanéztem kicsit ennek a betegségnek.
A leggyakoribb tünete az a téveszme, hogy mások ártani próbálnak nekünk.
A beteg képzelődik és hangokat hall,
és így amolyan „szósaláta” válik a beszédéből.
~ szósaláta: szavak és mondatok összefüggéstelen keveréke ~
Itt a Kettes Egység!
Épp most érkeztünk meg a Nakwoni Szociális Otthonhoz!
Felmegyünk a tetőre!
Avassatok be az azóta történtekbe!
Indulás!
A bejelentő skizofréniától szenved.
Jelenleg senkire sem hajlandó hallgatni.
Azt hiszem, most az a fontos, hogy ne bosszantsuk fel, míg irányítás alá nem tudjuk vonni.
Hallanak engem?
Ne jöjjenek közelebb!
Uram, a rendőrség máris megérkezik.
Kérem, most másszon le a párkányról!
Nem! Maguk is közülük valók, mi?
Tudom, hogy poloskát ültettek a fülembe!
Meg fognak ölni, és ma éjjel felfalnak, ugye?
Baek Jingu!
- Kérem, nyugodjon meg! - Vagy tévednék?
Mindig is arra vártak, hogy megölhessenek!
Vissza!
Cheon Sangpil, hol járnak a tűzoltók?
Már úton vannak, de kell még nekik egy kis idő, mert a parkoló autók miatt nehezen érnek a helyszínre.
Baek Jingu!
Mi a baj?
Sajnálom,
eddig nem voltunk elég megértőek önnel.
Szóval kérem, nyugodjon meg!
Ne jöjjön a közelembe!
Nincs szükségem segítségre! Ha közelebb jönnek, le fogok ugrani!
- Ne, Kim úr! - Ne!
Ne ugorjon le!
- Baek Jingu! - Vissza!
Baek Jingu!
Álljon félre mindenki!
- A rendőrségtől jöttünk! Utat! - Félre!
Jöjjön le onnan!
Kik maguk?
Baek Jingu, hagyja ezt, és jöjjön le onnan!
Rendőrök vagyunk!
Azt mondta, hogy a rendőrséggel hajlandó beszélni, ha kijönnek.
Most itt vagyunk. Beszélgessünk!
Miért csinálja ezt? Nyugodjon meg, és engedje el azt az urat!
Maguk tényleg rendőrök? Biztos, hogy nem ők küldték önöket?
Tudjuk, hogyan kezeljük ezt a helyzetet. Bízzák csak ránk!
Maradjon nyugton! Nem bőszíthetjük fel!
Ugye?
Baek Jingu, ide nézzen!
Látja ezt, ugye? Ez egy rendőri igazolvány! Rendőr vagyok, nem igaz?
Azért jöttünk, hogy ma elbeszélgessünk önnel!
Nyugodjon meg, és beszélgessünk!
Maga tényleg rendőr, ugye? Ne szórakozzanak velem!
Valami nem stimmel.
Baek Jingu hangszíne mindig magasabb, ha a „rendőr” szót ejti ki.
A legtöbb skizofrén beteg hallucinációktól szenved.
Ez alapesetben nem társulna csak bizonyos szavakhoz.
Az is különös, hogy valaki, aki öngyilkosságra készül,
a 112-es segélyhívó központba telefonál.
Mintha csak arra várt volna, hogy a rendőrség kimenjen.
Mi beszélünk önnel, szóval jöjjön le onnan gyorsan!
Tegye le a fegyvert, és jöjjön le onnan!
Rohadékok! Leugrok!
Gyerünk!
Jól van, Kim úr?
- Nem esett baja, Kim úr? - Jól van?
Jól van?
Megmondtam maguknak, hogy maradjanak nyugton!
Mondja, Baek Jingu, jól van?
Segítsenek neki! Hamar!
- Igenis, uram! - Itt fognak hagyni?
Nem hagyhatják, hogy megússzák! Akkor meg fogok halni!
Korábban is megpróbáltak megölni egy késsel!
Hallgasson ide! Mégis ki próbálná megölni önt? Térjen már észhez!
Ők itt mind gondozók!
Nézzék! Nem is figyel rendesen.
Te jó ég...
Szeretnék elnézést kérni a történtekért. Köszönjük a segítséget.
Minden az én hibám.
Mivel mindez a mi szociális otthonunkban történt,
elküldjük őt a Nakwoni Pszichiátriai Klinikánkra.
Nem, nem megyek! Nem akarok!
- Nem megyek! - Honnan van ennyi ereje?
Ha elmegy a klinikára, jól fogja magát érezni,
mert ott várja majd egy csinos doktornő.
Jól van?
- Igen, majd rendbe jövök... - Nem akarok menni! Tegyenek le!
Nem akarok oda menni!
Nem akarok! Ne vigyenek oda!
Nem akarok elmenni! Nem fogok! Hagyjanak!
Jinhyeok... Szerinted tényleg nem lesz baja?
Azt mondták, egy klinikára küldik őt. Biztos nem lesz baja.
A Nakwoni Szociális Otthonban a Baek Jingu-ügyet lezártuk.
Jelenleg rossz állapotban van. Átszállítják egy klinikára.
Menjünk!
- Ne! Ne! - Tartsátok erősen!
Ne! Nem akarok elmenni! Ne!
Fogjátok!
Nem akarok elmenni! Nem megyek!
- Befelé! - Nem akarok elmenni!
Nem akarok elmenni!
Épp ezért kell, hogy az ember megőrizze a józan eszét.
Ezek az intézkedések mind csak Baek Jingu biztonságát szolgálják.
A szívünk szakad meg, ha ránézünk.
De ha nem gondoskodunk róla, csak megsérülne.
Mi lenne, ha véletlenül felállna, miközben a jármű épp mozgásban van?
Akkor mit tennénk?
Jaj, köszönjük szépen,
amiért ilyen megértőek!
Hagyja csak. De ahogy látom, épp ebédidő van.
Mindenkit megzavart egy kicsit ez az ügy Baek úrral a tetőn.
Miért van mindegyiküknek valamilyen kötés a testén?
Nos, olyanoknak adunk otthont, akik súlyos betegek vagy sérültek,
ezért az ilyen kötések és fájdalomcsillapító tapaszok mindennaposak nálunk.
Saebom.
Mész ebédelni?
Igen.
Legközelebb folytatjuk az olvasást, jó?
Igen.
Ahogy látom, sok itt a gyermek.
Olyan gyermekeket is gondozunk itt, akiket nem tudnak elhelyezni megfelelő,
örökbefogadó központokban.
Ejnye... Szervusz, Saebom!
Hány éves vagy? Milyen szép kislány!
Nem vagyok rossz bácsi. Ne félj!
Saebom hercegkisasszony, nagyon szép vagy!
Saebom, ő egyáltalán nem gonosz bácsi!
Saebom, mondd, szereted a kiskutyákat? Vuff! Vuff!
Ő nagyon szereti a kiskutyákat.
He, miket beszélsz, te bolond!
Saebom...
Menj csak ebédelni!
Rendben.
Ilyen korban a játszótéren lenne a helye...
Pontosan.
Nos, akkor mi most megyünk.
- Indulás! - Köszönjük a segítséget!
- Köszönjük! - Viszontlátásra!
Menjünk...
Miért érzem magam ilyen kellemetlenül?
És mi ez a hang, amit hallok?
Csak nem...?
- Ne! Eresszenek! - Maradj nyugton!
- Ne! Hagyjanak! - Csak a baj van veled, te idióta!
Jól ránk ijesztettél, ahogy az altató hatásának múlásával megszöktél a műtőből!
Pont, mikor már be akartuk fejezni.
Biztos meglepődtél!
Hiszen még az állatok is megérzik, ha a vágóhídra viszik őket.
Használj valami jó erőset! Ettől mindig csak felébrednek!
Majd adsz egy keveset a bónuszból, ami rád vár, ugye?
Maradj csendben, te elmebeteg!
Mindig nekem kell vezetnem! Ez sértő, ugye tudod?
Hé, kapaszkodj!
Nézd, hogy ficánkol!
Olyan, mint egy hal, nem?
Mi a fenéről beszélnek?
Elmúlt az altató hatása, és valaki megszökött egy műtőből?
Oh Hyeonho! Azonnal kövesse Kim úr telefonjának helyzetét műholdak segítségével! Gyorsan!
Máris!
Add ide a fecskendőt! Adj egyet!
Ne! Ne!
Fogd jó erősen!
Kérem, ne!
Maradj nyugton!
Idehallgass! Ezen nem tudsz változtatni!
Úgyis meg fogsz dögleni!
Legalább ez a többiek javára válik majd!
Végre elhallgatott...
A helyzete még mindig nem határozható meg.
Mu nyomozó, valami furcsa dolgot hallottam a mentőben.
Hogy érted ezt?
Azt hiszem, a kocsiban Baek Jingunál ott van Kim Gyuhwan mobiltelefonja.
A gondozók, akik vele vannak, arról beszélnek,
hogy Baek Jingu felébredt valami altatásból,
és nagy felfordulást okozott a műtőben.
Valami olyasmiről is beszéltek, hogy el kell végezniük valami munkát.
Miről beszélsz? Miféle műtő?
Lehet, hogy...
Lehet, hogy Baek Jingu az imént, a tetőn igazat beszélt!
Követnünk kell a mentőt, és megállítani, mielőtt odaérne a klinikára! Gyorsan!
Micsoda?
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com